Γερμανικοί Μύθοι

**Θωρ**

Ο **Θωρ** ,*Thor* ή στα [γερμανικά](https://el.wikipedia.org/wiki/%CE%93%CE%B5%CF%81%CE%BC%CE%B1%CE%BD%CE%B9%CE%BA%CE%AE_%CE%B3%CE%BB%CF%8E%CF%83%CF%83%CE%B1) *Donar/Donner*, είναι ο κοκκινομάλλης και γενειοφόρος θεός του κεραυνού και της αστραπής στη Γερμανική και [Σκανδιναβική μυθολογία](https://el.wikipedia.org/wiki/%CE%A3%CE%BA%CE%B1%CE%BD%CE%B4%CE%B9%CE%BD%CE%B1%CE%B2%CE%B9%CE%BA%CE%AE_%CE%BC%CF%85%CE%B8%CE%BF%CE%BB%CE%BF%CE%B3%CE%AF%CE%B1).

Είναι γιος του [Οντίν](https://el.wikipedia.org/wiki/%CE%9F%CE%BD%CF%84%CE%AF%CE%BD) και της [Γιορντ](https://el.wikipedia.org/wiki/%CE%93%CE%B9%CE%BF%CF%81%CE%BD%CF%84).

Ενώ ο Οντιν ως θεός του πολέμου είναι ο θεός των ισχυρών και αριστοκρατικός, ο Θωρ είναι περισσότερο ένας κοινός άντρας, που συχνά συνασπίζεται με τους ανθρώπους εναντίον άλλων θεών.

Σύζυγος του Θωρ ήταν η [Σιφ](https://el.wikipedia.org/wiki/%CE%A3%CE%B9%CF%86), για την οποία δεν ξέρουμε πολλά πέρα από το ότι είχε χρυσά μαλλιά κατασκευασμένα από νάνους. Είχε τρία παιδιά: τον [Μάγκνι](https://el.wikipedia.org/wiki/%CE%9C%CE%AC%CE%B3%CE%BA%CE%BD%CE%B9), την [Θρόυντ](https://el.wikipedia.org/w/index.php?title=%CE%98%CF%81%CF%8C%CF%85%CE%BD%CF%84&action=edit&redlink=1) και τον [Μόντι](https://el.wikipedia.org/wiki/%CE%9C%CF%8C%CE%BD%CF%84%CE%B9) και έναν θετό γιο, τον [Ουλλρ](https://el.wikipedia.org/wiki/%CE%9F%CF%85%CE%BB%CE%BB%CF%81), τον θεό της φύσης και του κυνηγιού.

Ο Θωρ κατείχε ένα πολεμικό σφυρί, το [Μγιόλνιρ](https://el.wikipedia.org/wiki/%CE%9C%CE%B3%CE%B9%CF%8C%CE%BB%CE%BD%CE%B9%CF%81) (*Mjollnir*), το οποίο με μαγικό τρόπο επέστρεφε στον κάτοχό του, αφού έβρισκε τον στόχο του. Για το χειρισμό του ο Θωρ φορούσε σιδερένια γάντια και μια ζώνη που διπλασίαζε τη δύναμή του

Η ημέρα του Θωρ ( Thor's Day) έδωσε το *Thursday*

(δηλ. [Πέμπτη](https://el.wikipedia.org/wiki/%CE%A0%CE%AD%CE%BC%CF%80%CF%84%CE%B7%22%20%5Co%20%22%CE%A0%CE%AD%CE%BC%CF%80%CF%84%CE%B7)) στα [αγγλικά](https://el.wikipedia.org/wiki/%CE%91%CE%B3%CE%B3%CE%BB%CE%B9%CE%BA%CE%AE_%CE%B3%CE%BB%CF%8E%CF%83%CF%83%CE%B1) και το *Donnerstag*, πάλι την Πέμπτη (που σημαίνει η ημέρα του κεραυνού) στα [Γερμανικά](https://el.wikipedia.org/wiki/%CE%93%CE%B5%CF%81%CE%BC%CE%B1%CE%BD%CE%B9%CE%BA%CE%AE_%CE%B3%CE%BB%CF%8E%CF%83%CF%83%CE%B1).

(Πηγή: Wikipedia)

**Ο αυλητής του Χάμελιν**

Ο αυλητής του Χάμελιν, ή του Χάμελν όπως είναι η σωστή ονομασία με βάση το πρωτότυπο ([γερμανικά](https://el.wikipedia.org/wiki/%CE%93%CE%B5%CF%81%CE%BC%CE%B1%CE%BD%CE%B9%CE%BA%CE%AE_%CE%B3%CE%BB%CF%8E%CF%83%CF%83%CE%B1): *Rattenfänger von Hameln*‎· o αυλητής / ο γητευτής του Χάμελν), είναι ένας γερμανικός θρύλος, γνωστός κυρίως από την διήγηση των [αδερφών Γκριμ](https://el.wikipedia.org/wiki/%CE%91%CE%B4%CE%B5%CE%BB%CF%86%CE%BF%CE%AF_%CE%93%CE%BA%CF%81%CE%B9%CE%BC) και βρίσκεται στη θέση 245 της συλλογής τους "Γερμανικοί μύθοι" (Deutsche Sagen).

Σύμφωνα με τον μύθο το [1284](https://el.wikipedia.org/wiki/1284) εμφανίστηκε στην πόλη Hameln, που βρίσκεται στην Κάτω Σαξονία της Γερμανίας, ένας περίεργος μουσικός με παρδαλά ρούχα που υποσχέθηκε να την απελευθερώσει έναντι αμοιβής, από τα προβλήματα που δημιουργούσαν οι ποντικοί και οι αρουραίοι.

Πράγματι ο άνθρωπος αυτός, παίζοντας την φλογέρα του, κατάφερε να οδηγήσει και τελικά να πνίξει τα τρωκτικά σε κοντινό ποτάμι.

Ωστόσο μετά την άρνηση των χωρικών να τον αποπληρώσουν για τις υπηρεσίες του, ο ξένος απήγαγε για πάντα τα παιδιά τους, οδηγώντας τα με την φλογέρα του σε παρακείμενο βουνό και από εκεί υπογείως στην Τρανσυλβανία, στη Ρουμανία.

Πολλοί μουσικοί εμπνεύστηκαν από το μύθο αυτό και έγραψαν τραγούδια.

Stairway to Heaven των Led Zeppelin, το 1970

The Piper των ABBA, το 1980

Pied Piper των Jethro Tull, 1976

My fairy King των Queen, το 1973 και άλλα.

Ο μύθος του παρδαλού αυλητή παραμένει ζωντανός στην πόλη Χάμελν της Γερμανίας και γιορτάζεται ως η «Ημέρα του Ποντικοπιάστη» στις 26 Ιουνίου.

(Πηγές: Wikipedia και https://www.sansimera.gr/articles/651)

**Η Λορελάι του Ρήνου**

Το όνομα της Λορελάϊ εμφανίζεται και στη ρομαντική μπαλάντα που έγραψε ο ποιητής **Κλέμενς Μπρεντάνο** το 1801.

Στη μπαλάντα αυτή η Λορελάϊ είναι μια καλλονή από το Μπάκαρακ, μια από τις πιο όμορφες κωμοπόλεις πάνω στον Ρήνο.

Η κοπέλα θέλει ν’ αυτοκτονήσει γιατί ο αγαπημένος της είναι άπιστος.

Ο επίσκοπος της περιοχής, μαγεμένος από την ομορφιά αλλά και την ντροπαλοσύνη της, την πηγαίνει σ’ ένα μοναστήρι.

Καθ’ οδόν, εκείνη στέκεται δίπλα στα βράχια για να κοιτάξει πίσω το παλάτι του αγαπημένου της.

Όταν τον βλέπει να φεύγει πάνω στο άλογο, πέφτει απελπισμένη μέσα στα αφρισμένα νερά.

Σε μια παραλλαγή του 1810 ο ίδιος ποιητής, ο Μπρεντάνο, παρουσιάζει την αλλοπαρμένη Λορελάϊ να κάθεται σε έναν βράχο και να χτενίζει τα μακριά χρυσαφένια μαλλιά της, προσελκύοντας τα ξύλινα πλοία που εξ αιτίας της τραβούν προς την καταστροφή τους. Την εικόνα αυτή ενσωμάτωσε και ένας άλλος Γερμανός ποιητής, ο Χάϊνε, στο διάσημο ποίημά του στο οποίο έχω κάνει μια πιο ελεύθερη απόδοση.

Ich weiß nicht, was soll es bedeuten, daß ich so traurig bin;

Δεν ξέρω πώς να εξηγήσω την τόσο βαθιά μου λύπη.

Ein Märchen aus alten Zeiten, das kommt mir nicht aus dem Sinn.

Μια ιστορία, σαν παραμύθι, από το μακρινό παρελθόν… δε μπορώ να το βγάλω από το μυαλό μου!

Die Luft ist kühl, und es dunkelt, und ruhig fließt der Rhein;

Νυχτώνει και κάνει ψύχρα…κι ο Ρήνος κυλά ήσυχα.

Der Gipfel des Berges funkelt im Abensonnenschein.

Τα χρώματα του ηλιοβασιλέματος χαϊδεύουν την κορφή του βουνού.

Die schönste Jungfrau sitzet dort oben wunderbar, ihr goldenes Geschmeide blitzet, sie kämmt ihr goldenes Haar.

Και να! Εκεί επάνω κάθεται, τόσο υπέροχη, τόσο λαμπερή, η πιο όμορφη του κόσμου αυτού χτενίζοντας τα χρυσά της τα μαλλιά,

Sie kämmt es mit goldenem Kamme und singt ein Lied dabei, das hat eine wundersamme, gewaltige Melodie.

με τη χρυσή της χτένα. Και τραγουδάει μια μελωδία γλυκιά που σε μαγεύει.

Den Schiffer im kleinen Schiffe ergreift es mit wildem Weh; Er schaut nicht die Felsenriffe, Er schaut nur in die Höh.

Ο ναύτης με τη βάρκα πλησιάζει να την ακούσει να τραγουδά. Τους βράχους δεν κοιτά! Μόνο κοιτάει ψηλά…

Ich glaube, die Wellen verschlingen am Ende Schiffer und Kahn; Und das hat mit ihrem Singen die Lorelei getan.

Το κύμα τον παρέσυρε τον τράβηξε μέσα βαθιά… τι κρίμα, κι αυτός μαγεύτηκε από της Λορελάι το μαγικό τραγούδι.

Μια δεύτερη εκδοχή της ιστορίας μας λέει ότι η Λορελάι ήταν κάτι σαν σειρήνα, πανέμορφη που τραγουδούσε ανεβασμένη στο βράχο της για να γλυκάνει τον πόνο των ναυτικών που ήταν μακριά από τις οικογένειές τους και να τους δώσει ελπίδα ότι θα ξεπεράσουν τα επικίνδυνα νερά του ποταμού Ρήνου.

Ήταν η αγαπημένη των ψαράδων γιατί τους έδειχνε με το δάχτυλό της που βρίσκονταν τα ψάρια.

Τότε ήταν που ο γιος ενός πανίσχυρου και πλούσιου κόμη, του Άλμπρεχτ, αποφάσισε να κλέψει τη Λορελάι.

Έφτασε λοιπόν στην όχθη πάνω στο κατάμαυρο άλογο του και ζήτησε από ένα γέρο βαρκάρη να τον οδηγήσει στη βάση του βράχου. Ο γέρος κατάλαβε πως ο νεαρός θα έκανε κάποια τρέλα και αρνήθηκε. Ο νεαρός ανάγκασε τον γέρο βαρκάρη να τον πάει κοντά στο βράχο.

Το ηλιοβασίλεμα είναι η αγαπημένη ώρα της γοργόνας.

Καθόταν πάνω στον βράχο της και τραγούδαγε. Ο νεαρός μαγεμένος από το τραγούδι της, την κοίταζε σιωπηλός.

Προσπάθησε να πηδήξει πάνω στον βράχο, όμως τα κύματα του ποταμού ήταν τόσο άγρια και κουνούσαν τη βάρκα δυνατά.

Ο νεαρός γιός του κόμη έπεσε μέσα στο ποτάμι. Η πανοπλία του ήταν βαριά και άρχισε να βουλιάζει πιο γρήγορα, ώσπου χάθηκε.

Όταν έμαθε για το θάνατο του μοναχογιού του, ο κόμης θύμωσε πάρα πολύ και ήθελε να κάψει ζωντανή τη Λορελάι κατηγορώντας την ως μάγισσα.

Πολλοί στρατιώτες πήγαν να συλλάβουν τη γοργόνα αλλά όλοι πνίγηκαν στα νερά του Ρήνου. Μόνο ένας κατάφερε να ανέβει στο βράχο και ο ποταμός για να σώσει τη Λορελάι, άρχισε να φουσκώνει και την τράβηξε κάτω από τα νερά του.

Κανείς δεν την ξαναείδε από τότε….

Όμως, κάθε ηλιοβασίλεμα, ο βράχος χρυσαφίζει και οι ψαράδες νομίζουν πως βλέπουν τα χρυσαφιά της μαλλιά.

Κι όταν νυχτώνει και το δροσερό αεράκι φυσά, νομίζουν ότι ακούν το μαγικό της τραγούδι.

Η πιο πειστική εκδοχή όμως έχει να κάνει με το γεγονός ότι στην περιοχή υπήρχαν δυνατά ρεύματα καθώς και ένας μικρός καταρράκτης που δημιουργούσε έναν ήχο σαν μουρμουρητό…

Στο συγκεκριμένο σημείο που είναι ο βράχος της Λορελάι, το ποτάμι κάνει μια απότομη στροφή, η ορατότητα για κάθε διερχόμενο πλοίο είναι σχεδόν ανύπαρκτη.

Όλα αυτά βοήθησαν στο να συντηρηθεί το παραμύθι για το τραγούδι της γοργόνας που πνίγει τους ναυτικούς.

(Πηγές: Wikipedia και από γνώσεις που απέκτησα στο Πανεπιστήμιο από τις διηγήσεις των καθηγητριών μου για τη Λορελάι)

Ακούστε το τραγούδι της Λορελάι.

Γράφτηκε το 1823

Από τον ποιητή Heinrich Heine (1797-1856)

Μελοποιήθηκε από τον Friedrich Silcher (1789-1860)

<https://www.youtube.com/watch?v=aGRV9RvZB1I>

(Προαιρετική εργασία)

Ποιος ελληνικός μύθος σου αρέσει περισσότερο;

Θες να μας πεις λίγα λόγια για αυτόν για να τον μάθουμε κι εμείς;

ö